Az EGT-Vegyesbizottság 100/2003 határozata

(2003. szeptember 26.)

az EGT-megállapodás I. mellékletének (Állat- és növény-egészségügyi kérdések) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás I. mellékletét a 2003. június 20-i 66/2003 EGT-vegyesbizottsági határozat [1] módosította.

(2) A Moselle és a Meurthe-et-Moselle területén a vaddisznók klasszikus sertéspestisének felszámolására irányuló, Franciaország által benyújtott terv jóváhagyásáról szóló, 2002. július 25-i 2002/626/EK bizottsági határozatot [2] be kell építeni a Megállapodásba.

(3) A állatbetegségek Közösségen belüli bejelentéséről szóló 82/894/EGK tanácsi irányelv módosításáról szóló, 2002. október 10-i 2002/788/EK bizottsági határozatot [3] be kell építeni a Megállapodásba.

(4) A 2002/161/EK határozatnak az Észak-Rajna-Vesztfáliában és Rajna-vidék-Pfalzban a vaddisznók klasszikus sertéspestise elleni sürgősségi vakcinázás tekintetében való, második alkalommal történő módosításáról szóló, 2002. október 10-i 2002/791/EK bizottsági határozatot [4] be kell építeni a Megállapodásba.

(5) Az állatbetegségek 82/894/EGK tanácsi irányelv szerinti bejelentésére szolgáló kódolt forma és a kódok megállapításáról szóló 2000/807/EK határozat módosításáról szóló, 2002. október 15-i 2002/807/EK bizottsági határozatot [5] be kell építeni a Megállapodásba.

(6) A 2001/783/EK határozatnak az olaszországi kéknyelv betegségre vonatkozó védő- és megfigyelési körzetek tekintetében történő módosításáról szóló, 2002. november 15-i 2002/906/EK bizottsági határozatot [6] be kell építeni a Megállapodásba.

(7) Az olaszországi kis patogenitású madárinfluenza fertőzések felügyeletére vonatkozó intézkedések kiegészítése céljából vakcinázás bevezetéséről és különös mozgásszabályozó intézkedésekről szóló, 2002. december 12-i 2002/975/EK bizottsági határozatot [7] be kell építeni a Megállapodásba.

(8) Ez a határozat nem alkalmazandó Izlandra és Liechtensteinre,

A KÖVETKEZŐKÉPPEN HATÁROZOTT:

1. cikk

A Megállapodás I. mellékletének I. fejezete az e határozat mellékletében meghatározottak szerint módosul.

2. cikk

A 2002/626/EK, a 2002/788/EK, a 2002/791/EK, a 2002/807/EK, a 2002/906/EK és a 2002/975/EK határozatok norvég nyelvű szövegei, amelyeket az Európai Unió Hivatalos Lapjának EGT-kiegészítésében közzé kell tenni, hitelesek.

3. cikk

Ez a határozat 2003. szeptember 27-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [8].

4. cikk

Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2003. szeptember 26-án.

az EGT-Vegyesbizottság részéről

az elnök

H. S. H. Prinz Nikolaus von Liechtenstein

[1] HL L 257., 2003.10.9., 4. o.

[2] HL L 200., 2002.7.30., 37. o.

[3] HL L 274., 2002.10.11., 33. o.

[4] HL L 274., 2002.10.11., 40. o.

[5] HL L 279., 2002.10.17., 50. o.

[6] HL L 313., 2002.11.16., 30. o.

[7] HL L 337., 2002.12.13., 87. o.

[8] Alkotmányos követelmények nem merültek fel.

--------------------------------------------------

MELLÉKLET

A MEGÁLLAPODÁS I. MELLÉKLETÉNEK I. FEJEZETE AZ ALÁBBIAKBAN MEGHATÁROZOTTAK SZERINT MÓDOSUL:

1. A 3.1. részben a 10. pont (82/894/EGK tanácsi irányelv) a következő francia bekezdéssel egészül ki:

"- 32002 D 0788: A Bizottság 2002. október 10-i 2002/788/EK határozata (HL L 274., 2002.10.11., 33. o.)."

.

2. A 3.2. részben az 16. pont (2000/807/EK bizottsági határozat) a következő szövegrésszel egészül ki:

", az alábbi módosítással:

- 32002 D 0807:A Bizottság 2002. október 15-i 2002/807/EK határozata (HL L 279., 2002.10.17., 50. o.)."

3. Az 3.2. részben a 22. pont (2001/783/EK bizottsági határozat) a következő francia bekezdéssel egészül ki:

"- 32002 D 0906: A Bizottság 2002. november 15-i 2002/906/EK határozata (HL L 313., 2002.11.16., 30. o.)."

.

4. A 3.2. rész a 25. pontot (2002/552/EK bizottsági határozat) követően a következő ponttal egészül ki:

"26. 32002 D 0975: A Bizottság 2002. december 12-i 2002/975/EK határozata az olaszországi kis patogenitású madárinfluenza fertőzések felügyeletére vonatkozó intézkedések kiegészítése céljából vakcinázás bevezetéséről és különös mozgásszabályozó intézkedésekről (HL L 337., 2002.12.13., 87. o.)."

.

5. A 3.2. részben a "JOGSZABÁLYOK, AMELYEKET AZ EFTA-ÁLLAMOK ÉS AZ EFTA FELÜGYELETI HATÓSÁG MEGFELELŐEN FIGYELEMBE VESZNEK" címsor utáni 15. pont (2002/161/EK bizottsági határozat) a következő francia bekezdéssel egészül ki:

"- 32002 D 0791: A Bizottság 2002. október 10-i 2002/791/EK határozata (HL L 274., 2002.10.11., 40. o.)."

.

6. A 3.2. rész a "JOGSZABÁLYOK, AMELYEKET AZ EFTA-ÁLLAMOK ÉS AZ EFTA FELÜGYELETI HATÓSÁG MEGFELELŐEN FIGYELEMBE VESZNEK" címsor utáni 18. pontot (2002/526/EK bizottsági határozat) követően a következő ponttal egészül ki:

"19. 32002 D 0626: A Bizottság 2002. július 25-i 2002/626/EK határozata Moselle és a Meurthe-et-Moselle területén a vaddisznók klasszikus sertéspestisének felszámolására irányuló, Franciaország által benyújtott terv jóváhagyásáról (HL L 200., 2002.7.30., 37. o.)."

.

--------------------------------------------------